Stanovisko Komisie v súlade s článkom 251 ods. 2 tretím pododsekom písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh nariadenie Európskeho Parlamentu a Rady ktorým sa zriaďuje Európsky inštitút pre rodovú rovnosť ktorým sa mení a dopĺňa návrh Komisie podľa článku 250, odsek 2 Zmluvy o ES /* KOM/2006/0860 v konečnom znení - COD 2005/0017 */





[pic] | KOMISIA EURÓPSKYCH SPOLOČENSTIEV | Brusel, 15.12.2006 KOM(2006) 860 v konečnom znení 2005/0017 (COD) STANOVISKO KOMISIE v súlade s článkom 251 ods. 2 tretím pododsekom písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh NARIADENIE EURÓPSKEHO PARLAMENTU A RADY ktorým sa zriaďuje Európsky inštitút pre rodovú rovnosť KTORÝM SA MENÍ A DOPĹŇA NÁVRH KOMISIEpodľa článku 250, odsek 2 Zmluvy o ES 2005/0017 (COD) STANOVISKO KOMISIE v súlade s článkom 251 ods. 2 tretím pododsekom písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh NARIADENIE EURÓPSKEHO PARLAMENTU A RADY ktorým sa zriaďuje Európsky inštitút pre rodovú rovnosť (Text s významom pre EHP) 1. ÚVOD V článku 251 ods. 2 treťom pododseku písm. c) Zmluvy o ES sa stanovuje, že Komisia vydá stanovisko k pozmeňujúcim a doplňujúcim návrhom Európskeho parlamentu v druhom čítaní. Stanovisko Komisie k pozmeňujúcim a doplňujúcim návrhom prijatým Európskym parlamentom sa uvádza nižšie. 2. CHRONOLÓGIA Dátum predloženia návrhu Európskemu parlamentu a Rade: KOM(2005) 81, konečné znenie - 2005/0017 (COD): 8. 3. 2005 Dátum prijatia stanoviska Európskeho hospodárskeho a sociálneho výboru: 27. 9. 2005 Dátum prijatia stanoviska Európskeho parlamentu v prvom čítaní: 14. 3. 2006 Dátum predloženia zmeneného a doplneného návrhu Európskemu parlamentu a Rade: 8. 5. 2006 Dátum politickej dohody o spoločnej pozícii v Rade: 1. 6. 2006 Dátum oficiálneho prijatia spoločnej pozície Rady: 18. 9. 2006 Dátum predloženia oznámenia Komisie a Európskeho parlamentu týkajúceho sa spoločnej pozície Rady: 21. 9. 2006 Dátum stanoviska Európskeho parlamentu v druhom čítaní: 14. 12. 2006 3. CIEľ NÁVRHU Úlohou inštitútu je poskytnúť technickú podporu tak členským štátom, ako aj inštitúciám Spoločenstva, najmä Komisii, s cieľom čo najlepšie zabezpečiť implementáciu politiky Spoločenstva v oblasti rovnakých príležitostí pre mužov a ženy. V tejto súvislosti inštitút zabezpečí zber a analýzu objektívnych, hodnoverných a porovnateľných údajov na úrovni Spoločenstva, rozvoj vhodných metodických nástrojov určených najmä na integráciu rodového hľadiska do politík Spoločenstva; uľahčí výmenu osvedčených postupov, dialóg medzi príslušnými zainteresovanými stranami a prispeje k zviditeľneniu tejto politiky v očiach európskych občanov. Návrh je v súlade s oznámením z roku 2002 o rámci pre regulačné agentúry a s návrhom medziinštitucionálnej dohody týkajúcej sa týchto agentúr (návrh z februára 2005, momentálne v rozprave). 4. STANOVISKO KOMISIE K POZMEňUJÚCIM A DOPLňUJÚCIM NÁVRHOM PRIJATÝM EURÓPSKYM PARLAMENTOM V DRUHOM čÍTANÍ Pozmeňujúce a doplňujúce návrhy prijaté Európskym parlamentom v druhom čítaní počas plenárneho zasadnutia 14. decembra 2006 sa týkajú: - zloženia správnej rady : správna rada s menším počtom členov (18 zástupcov členských štátov a 1 zástupca Komisie), bez výkonnej rady, podliehajúca rotačnému systému členov podľa poradia jednotlivých predsedníctiev; - návrhu spoločného vyhlásenia o zložení správnej rady, ktorý jasne poukazuje na to, že riešenie zvolené v súvislosti s inštitútom nepredstavuje precedens pre ďalšie budúce agentúry a v ktorom sa upresňuje systém rotácie pre zástupcov Rady; - zavádza sa fórum odborníkov (27 odborníkov menovaných členskými štátmi, 2 odborníci menovaní EP a 3 zástupcovia MVO/sociálnych partnerov na európskej úrovni); - menovania riaditeľa : explicitne sa spomína postup menovania (rovnaké ustanovenie ako v nariadení o Európskom úrade pre bezpečnosť potravín (EÚBP)) a možnosť vypočutia vybraného kandidáta Európskym parlamentom sa mení na povinnosť; - menších úprav v článku 21 (hodnotenie), ktorými sa k prvkom hodnotenia pridáva preskúmanie správnosti riadiacich štruktúr na plnenie úloh inštitútu, a v článku 22 (revízna doložka). Tieto zmeny a doplnenia sú výsledkom kompromisu medzi predsedníctvom Rady a spravodajcami Európskeho parlamentu, s podporou Komisie, s cieľom prijať nariadenie v druhom čítaní. Pokiaľ ide o Komisiu, tento kompromis je vyvážený. Správna rada bude mať užší počet členov; kompromisom sa zohľadňujú riešenia presadzované Komisiou v prvom čítaní: rada s menším počtom členov bez výkonnej rady, mechanizmus rotácie členov, ustanovenie poradného fóra/fóra odborníkov. Rotačný systém ako aj spoločné vyhlásenie umožňujú členským štátom, ktoré mali výhrady, akceptovať správnu radu s menším počtom členov, a rovnako úpravy týkajúce sa menovania riaditeľa, zavedenie fóra a menovanie 2 odborníkov Európskym parlamentom do fóra spĺňajú požiadavky EP. Komisia môže akceptovať všetky pozmeňujúce a doplňujúce návrhy prijaté Európskym parlamentom v druhom čítaní. 5. ZÁVER V súlade s článkom 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie v texte.